Svemir je veliko mesto, veoma veliko mesto
i svakog dana se dolazi do izvanrednih otkrića.
Objavljujemo slike i video-zapise širom planete.
Zamislite kako bi bilo ako bismo sve te sjajne pronalaske mogli da predstavimo
u planetarijumima, i to na dnevnom nivou.
To bi planetarijume učinilo apsolutno novom vrstom objekta
koji bi bio dinamičan i direktno povezan sa naukom.
Obično bi bilo potrebno nekoliko dana ili možda sedmica da se pristupi najnovijoj nauci,
najnovijim otkrićima u planetarijumima,
ali zahvaljujući standardu, to sada možemo učiniti za nekoliko minuta.
ESO se udružio sa kompanijom „Evans & Sutherland"
i udruženjem „International Planetarium"
i ostalima iz zajednice kako bi došao do standarda.
Taj standard smo nazvali „Data2Dome",
kako bismo dobili najnovije informacije u kupolama.
Na neki način, zamisao je da „Data2Dome" neprestano
šalje slike i video-zapise u planetarijume širom sveta.
Udruženje „International Planetarium" vredno radi
kako bi planetarijumima širom sveta obezbedio najpreciznija saznanja iz oblasti nauke.
„Data2Dome" će to omogućiti tako što će slati slike, skupove podataka
i saopštenja od samih istražitelja
u kupolu planetarijuma.
Zamislite da ujutru dođete kao predstavnik planetarijuma
i na stolu vas sačekaju najnovija saznanja:
najnovije slike, vesti, video-zapisi
i možete da odaberete možda i najnovije skupove podataka
sa teleskopa širom sveta i svemira.
Na neki način možete biti astronom prognostičar
koji bi onda mogao da vrši odabir
i predstavi ono što smatra važnim za svoju zajednicu.
Ovo je tehnologija pomeranja paradigmi.
Zapravo je veoma jednostavna.
Ovaj „Data2Dome" standard opisuje kako opservatorije
i agencije kao što su ESO, NASA ili ESA mogu da objavljuju JSON vesti
sa svim slikama, video-zapisima i svim drugim sadržajima koje imaju.
JSON je upravo standardni format za razmenu informacija
koji je veoma sličan RSS-u, koji se najčešće koristi
za dobijanje najnovijih informacija sa, na primer, vebsajtova.
Ideja je bila da na što jednostavniji način
pomaže opservatorijama i agencijama da objave svoje podatke
bez velikih smetnji.
Danas svi planetarijumi koji imaju „Digistar 6"
mogu da pristupe platformi „Data2Dome".
Sa samo par klikova predstavnici mogu da pristupe
svim dostupnim podacima kroz platformu „Data2Dome".
Pored slika i video-zapisa,
„Data2Dome" takođe obezbeđuje bazu podataka astronomskih događaja.
Šta se dešava na nebu, istorijski događaji, šta se dogodilo danas.
Kao prva kompanija koja je ugradila „Data2Dome"
u zajednici planetarijuma,
„Evans & Sutherland" čini korišćenje i predstavljanje podataka
u „Digistaru" bezgraničnim i korisnim.
Rukovodioci planetarijuma sada imaju direktan pristup
hiljadama podataka i događaja od pružalaca informacija širom sveta,
a svakog dana se dodaju novi sadržaji.
Naravno da moramo da pomažemo ljudima
i takođe moramo da vršimo selekciju mnogih stvari koje se dešavaju
i ovo je takođe deo sistema.
Izuzetno nam je drago što raditmo sa kompanijom „Evans & Sutherland"
i partnerima u ovoj zajednici na ovom zajedničkom projektu.
Transkripcija: ESO; prevela - Mirjana Dragović